Hogyan gondoskodjunk a verebekről? | Életünk.com
Kezdőlap » Kert » Hogyan gondoskodjunk a verebekről?
Hogyan gondoskodjunk a verebekről?
Schmidt Dorina 2019-04-20 Neked mi a vélményed?
Mire elég egy 600 nm-es telek?
Hogyan szaporítsuk leanderünket?
Sokan nem tudják, hogy a falvakban és városokban is két különböző fajta veréb él: a házi veréb és a mezei veréb. Nem fenyegetett fajok, de Magyarországon mindkettő védett. Mivel a legtöbben haszontalannak és csúnyának tartják, és úgy gondolják, amúgy is sok van belőlük, elkergetik őket az etetőről. Erre semmi okunk, pont ugyanúgy megérdemlik a gondoskodást, mint színpompásabb társaik.
Mindkettő fő színei a barna a szürke és a homokszín különféle változatai, mintázatuk alapján azonban megkülönböztethetőek. Legkönnyebben a fejmintázatuk alapján lehet megkülönböztetni őket. A mezei veréb hímje és nősténye egyforma: fejtetőjük őzbarna, fehér nyakörvet és fekete arcfoltot viselnek. A házi veréb hímje tarkább, mint a tojó. Nyakörve és arca inkább szürke, mint fehér, fekete arcfoltja nincs, a szemén keresztül viszont feketés-barnás csík vezet a tarkója felé, sapkája szürke. A tojó jóval színtelenebb, de egyértelműen azonosítható: szemén át homoksárga csík vezet a tarkója felé.
Szinte bármit megesznek, de elsősorban a magokat szeretik télen. Egész évben kolóniában élnek, télen bokrokban, tujákban bújnak össze, még ha nem is látszanak a lombtól, csivitelésük szinte ordítozásként hat és már messziről hallani lehet. Az etetőt és a fürdőhelyeket is csapatostul látogatják. Nem ijedősek, nem röppennek vissza egy-egy maggal a biztonságos helyre. Függő etetőn nem esznek, de emelt tálcán igen, és a talajra is leszállnak a szétszórt magokért.
Az etetőn nyüzsgősek, állandóan mozgásban vannak, szívesen bemásznak a lapos tányérokba és alacsony tálakba és csőrükkel szétdobálják a magokat. Ritkán veszekszenek, bár folyamatos ordítozásuk miatt úgy tűnhet. Érdemes megfigyelni őket, mert nagyon mókás népség. Érdekesség, hogy a verebek egész életükre szólóan választanak párt, bár nem kifejezetten monogámok, hajlamosak ugyanis a hűtlenkedésre.
Címkékházi veréb madáretető mezei veréb veréb
Előző Hogyan kezeljük az álmatlanságot ?
Következő Milyen hagyományok vannak húsvétkor?
Mit kell tudni az előkert beültetéséről?
Az első benyomás a házról és a kertről meghatározó: az ápolt, ötletes, világos és barátságos …